section_heading: Video spot
paragraph_text: Spot je sličan ostalim spotovima iz trilogije. Međutim radnja spota je puno drugačija od ostale dvije. To je uglavnom zbog toga što je Axl prekinuo s tadašnjom djevojkom Stephanie Seymour (Koja se pojavila u spotovima za pjesme "Don't Cry" i "November Rain") pred snimanje spota. Tako je u spotu bilo vidljivo razdvajanje kao tema. Spot započinje progonjenjem Axla od strane policijskih specijalaca, dok se ovaj sakrio u napuštenu vili. Kasnije, u prisjećanju, vidi se Axl kako pakira stvari i odlazi iz te iste vile. Tijekom tog dijela, pokazuju se objašnjenja riječi Estranged iz riječnika, ukazujući tako na razdvajanje kroz koje Axl prolazi. Kasnije u zadnjem dijelu, Axl dolazi na napušten tanker, gdje dolazi do vrhunca radnje. Skače u vodu i pritom je očito da pokušava počiniti samoubojstvo, ali jato dupina ga spašava. Video je također poznat po nezaboravnom prizoru u kojem Slash stoji na vodi i svira gitarski solo. U videu se vide prizori s koncerta sastava dok sviraju istu pjesmu i prizori Rainbow kafića, koji se vidi i u spotu "November Rain".